**Települési támogatás jogcímen nyújtott**

## méltányossági ápolási díj

[Eljárás ismertetése](#_Eljárás_ismertetése_2)

[Eljáráshoz szükséges dokumentumok](#_Eljáráshoz_szükséges_dokumentumok_2)

[Eljárási illetékek](#_Eljárási_illetékek_27)

[Ügyintézési határidő](#_Ügyintézési_határidő_47)

[Ügyindítás helye](#_Ügyindítás_helye_26)

[Egyéb kiegészítő információk](#_Egyéb_kiegészítő_információk_2)

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* Nyíregyháza Megyei Jogú Város Önkormányzata Közgyűlésének a szociális rászorultságtól függő egyes pénzbeli és természetben nyújtott szociális ellátásokról szóló 21/2021. (VI.25.) önkormányzati rendelete

###

### Eljárás ismertetése

Az ápolási díj a tartósan gondozásra szoruló személy otthoni ápolását ellátó nagykorú hozzátartozó részére biztosított anyagi hozzájárulás.

A Polgári Törvénykönyvről szóló 2013. évi V. törvény 8:1. § (1) bekezdés 1. pontja alapján **közeli hozzátartozó**: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér;

Ugyanezen jogszabályhely 2. pontja szerint **hozzátartozó**: a közeli hozzátartozó, az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa;

Az ápolási díjra való jogosultság megállapítása szempontjából hozzátartozónak kell tekinteni azt is, aki

* elhunyt házastársa egyeneságbeli rokonának vagy testvérének, vagy
* kérelem benyújtását megelőző 10 éven belül összesen legalább 3 évig nevelőszülőként háztartásában ellátott, a kérelem benyújtásakor utógondozói ellátásban nem részesülő, és vele egy háztartásban élő, nagykorúvá vált személynek

a gondozását, ápolását végzi.

A rendelet (1) bekezdés alkalmazásában nevelőszülőnek minősül az ott meghatározott személyre tekintettel

*a)* nevelőszülői foglalkoztatási jogviszonyban álló, illetve

*b)* 2014. január 1-je előtt nevelőszülői vagy hivatásos nevelőszülői jogviszonyban állt

személy.

Általános eljárási menet ápolási díj ügyben:

* Támogatás formanyomtatványon igényelhető, mely formanyomtatvány tartalmazza azon igazolást is, melyet az ápolt személy háziorvosa állít ki az ápolás-gondozás időtartamára vonatkozóan.
* A kérelem beérkezését követően a Nyíregyháza Megyei Jogú Város Polgármesteri Hivatal Szociális és Köznevelési Osztály megvizsgálja, hogy az ápolási díj feltételei fennállnak-e, nyújtható-e a támogatás.
* Ezt követően helyszíni környezettanulmány készül az ápolt gondozási szükségletének felmérése céljából, mely a támogatás megállapítását alapozza meg.
* A lefolytatott eljárást követően határozatban születik döntés a támogatás mértékéről, valamint annak kezdő napjáról.
* A támogatás határozatlan ideig kerül megállapításra,
* A jogosultság fennállását évente felül kell vizsgálni.

Nem jogosult ápolási díjra a hozzátartozó, ha

* az ápolt személy gondozási szükséglete a napi két órát nem éri el,
* az ápolt személy két hónapot meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban részesül, illetve köznevelési intézmény tanulója vagy felsőoktatási intézmény nappali képzésben részt vevő hallgatója, kivéve, ha
* a köznevelési intézményben eltöltött idő a nemzeti köznevelésről szóló törvényben a köznevelési intézményben való kötelező tartózkodásra meghatározott időtartamot nem haladja meg,
* a nappali ellátást nyújtó szociális intézmény igénybevételének, illetve a felsőoktatási intézmény látogatási kötelezettségének időtartama átlagosan a napi 5 órát nem haladja meg,
* a köznevelési, illetve a felsőoktatási intézmény látogatása, vagy a nappali ellátást nyújtó szociális intézmény igénybevétele csak az ápolást végző személy rendszeres közreműködésével valósítható meg,
* rendszeres pénzellátásban részesül, és annak összege meghaladja az ápolási díj összegét,

* szakiskola, középiskola nappali rendszerű képzésének tanulója, illetve felsőoktatási intézmény nappali képzésben részt vevő hallgatója,
* keresőtevékenységet folytat és munkaideje - az otthon történő munkavégzés kivételével - a napi 4 órát meghaladja;
* a kérelmező részére a jogosultság nem állapítható meg, ha a nevelőszülő, nevelőszülői foglalkoztatási, hivatásos nevelőszülői vagy nevelőszülői jogviszonya a működtető azonnali hatályú felmondása vagy a gyermekek védelméről és a gyámügyi igazgatásról szóló 1997. évi XXXI. törvény 2013. 12. 31-én hatályos 66/E. § (3) bekezdése alapján szűnt meg,
* az ápolási díjra való jogosultsága a lakcíme szerint illetékes járási hivatal által azért került megszüntetésre, mert a Jogosult az együttműködési kötelezettségét nem teljesítette, a járási hivatal által előírt felülvizsgálati eljárásban nem működött közre,
* a nevelőszülői foglalkoztatási jogviszonyt otthon történő munkavégzésnek kell tekinteni,
* ha az ápolt személy nem minősül tartósan betegnek.

A méltányossági ápolási díjra való jogosultságot meg kell szüntetni, ha

* az ápolt személy állapota az állandó ápolást már nem teszi szükségessé,

* az ápolást végző személy a kötelezettségét nem teljesíti,

* az ápolt személy meghal,

* az ápolást végző személy tartózkodási joga megszűnt vagy tartózkodási jogának gyakorlásával felhagyott,

* a jogosultságot kizáró körülmény következik be;
* az ápolást végző személy a jogosultság feltételeinek vagy az annak keretében megállapított ellátás összegének felülvizsgálatára irányuló eljárást akadályozza;
* azt az ápolást végző személy kéri;
* ha az ápolt nem minősül tartósan betegnek;
* a gyámhatóság elrendeli az ápolt személy utógondozói ellátását.
* aki neki felróható okból
* a támogatást megállapító határozatával –beleértve a jogosultság felülvizsgálatát – a határozat véglegessé válásától számított 30 napon belül a Nyíregyházi Szociális Gondozási és Egészségügyi Alapellátási Központot (továbbiakban: Központ) nem keresi fel,
* a Központ által előírt időpontban nem jelenik meg,
* a felkészítő foglalkozáson, tanácsadáson való részvételét nem vállalja,
* feltéve, hogy akadályoztatása okát az előírt határidőben nem jelenti, vagy hitelt érdemlően igazolni nem tudja.

A Központ köteles 15 napon belül írásban tájékoztatni a Hivatalt, ha a jogosult határozatával nem jelenik meg, vagy a felkészítő foglalkozáson, tanácsadáson nem vesz részt.

Ha a méltányossági ápolási díj azért került megszüntetésre, mert a Jogosult a Központtal nem működött együtt, a megszüntetéstől számítva ismételten akkor állapítható meg részére az ellátás, ha a kérelmező a Központ által előírt időpontban felkészítő foglalkozáson/tanácsadáson részt vesz, együttműködési kötelezettségét teljesíti.

Az ápoló személy kötelezettségeinek teljesítését az önkormányzat szükség szerint ellenőrzi. Ha az ellenőrzés megállapításai szerint az ápoló a kötelezettségeit nem teljesíti, így különösen, ha megállapítható, hogy:

* az ápoló az ápolt önálló életvitelének fenntartását az ápolt személy hozzájárulása nélkül nem a lakásán, lakókörnyezetében biztosítja, vagy
* az ápoló nem gondoskodik az ápolt személy alapvető gondozási, ápolási igényének kielégítéséről, a gondozást nem az ápolt személy fizikai, mentális, szociális szükséglete, életkora, élethelyzete és egészségi állapotának megfelelően, meglévő képességeinek fenntartásával, felhasználásával, fejlesztésével végzi, nem gondoskodik az ellátott lakókörnyezete megfelelő higiénés körülményének biztosításáról, az esetleges vészhelyzet kialakulásának megelőzéséről.

Az ápolást végző személynek a házi segítségnyújtás keretében segítség nyújtható, illetve az ápolt személy átmenetileg, de egybefüggően legfeljebb egy hónapos időtartamban ellátható, ha

* az ápolt személy egészségi állapota ezt indokolja;
* az ápolást végző személy akadályoztatása miatt az ápolási tevékenységet nem tudja ellátni.

A jogosultságot az ápoló jövedelmi helyzetének változása, továbbá a rendeletben meghatározott megszüntetési esetek bekövetkezte esetében a változás ténye bekövetkezésének napjával kell megszüntetni, kivéve az ápolt személy halála esetén. Ekkor az ápolási díj folyósítását a halál időpontját követő harmadik hónap utolsó napjával kell megszüntetni.

### Eljáráshoz szükséges dokumentumok

Lásd „[Egyéb kiegészítő információk](#_Egyéb_kiegészítő_információk_28)”.

### Eljárási illetékek

Az eljárás költség- és illetékmentes.

### Ügyintézési határidő

A kérelemnek a Hivatalhoz történő beérkezésétől számított **8 nap vagy 60 nap**.

### Ügyindítás helye

Nyíregyháza Megyei Jogú Város Polgármesteri Hivatal Ügyfélszolgálati Centrum (4400 Nyíregyháza, Kossuth tér 1.)

### Egyéb kiegészítő információk

[Tartósan beteg 18 év feletti személy gondozása, ápolása esetén](#_Tartósan_beteg_18_1)

[Halmozottan fogyatékos személy gondozását, ápolását végző személy](#_Halmozottan_fogyatékos_személy)

[Ki számít közeli hozzátartozónak ?](#_Ki_számít_egy_3)

##### Tartósan beteg 18 év feletti személy gondozása, ápolása esetén megállapítható támogatás

Tartósan beteg az a személy, aki előreláthatólag három hónapnál hosszabb időtartamban állandó ápolást, gondozást igényel.

Az önkormányzat méltányossági ápolási díjat állapít meg a kérelem benyújtásának napjától annak a nagykorú hozzátartozónak [Ptk. 8:1. § (1) bekezdés 2. pont], aki 18. életévét betöltött, tartósan beteg személy ápolását, gondozását végzi, feltéve,

* a családjában az egy főre jutó havi jövedelem nem haladja meg a szociális vetítési alap összegének 300%-át, egyedülálló esetén annak 350%-át és
* a méltányossági ápolási díjat igénylő hozzátartozón kívül nincs az ápolt személy családjában olyan személy, aki az ápolási, gondozási feladatokat ellátja, és
* családon belül elvárható segítséggel sem biztosítható,
* az ápolt ápolási-gondozási szükséglete a napi két órát eléri vagy meghaladja.

Az ápolást végző személy számára egyidejűleg csak egy ápolási díjra való jogosultság állapítható meg, továbbá egy ápolt személyre tekintettel csak egy ápolást végző személy számára állapítható meg ápolási díj.

Az ápoló köteles a méltányossági ápolási díjat megállapító határozatával a határozat véglegessé válásától számított 30 napon belül a Nyíregyházi Szociális Gondozási és Egészségügyi Alapellátási Központot (továbbiakban: Központ) felkeresni és a Központ által meghatározott időpontokban első alkalommal 16 óra felkészítő (ápolási, gondozási ismeretek) foglalkozáson részt venni, ezt követő minden évben 8 óra időtartamban tanácsadáson részt venni.

**A szükséges dokumentumok:**

A méltányossági ápolási díj iránti kérelmet az arra szolgáló formanyomtatványon kell benyújtani, mely formanyomtatvány beszerezhető a Polgármesteri Hivatal Ügyfélszolgálati Centrumában, valamint elektronikus úton letölthető a Polgármesteri Hivatal honlapjáról, illetve a magyarorszag.hu oldalról.

Tájékoztatom, hogy elektronikus ügyintézéskor a Szociális és Köznevelési Osztályra továbbítandó küldeményeket az NYHSZOC névre és 654320755 KRID számra kell megküldeni. Tájékoztatom, amennyiben rendelkezik ügyfélkapus regisztrációval, úgy elektronikus úton is tarthat kapcsolatot a hatósággal, intézheti ügyét a <https://epapir.gov.hu> oldalon biztosított szolgáltatás igénybevételével.

Ügyfélfogadás helye: Ügyfélszolgálati Centrum Nyíregyháza, Kossuth tér 1., 26-27. számú ablak

Ügyfélfogadás ideje: hétfő, szerda: 8:00 – 12:00 és 13:00 – 16:30

 kedd: 8:00 – 12:00

 péntek: 8:00 – 12:00

**A kérelemhez mellékelni kell** a kérelmező és vele egy lakásban élő közeli hozzátartozó(k) részéről **a kérelem beadását megelőző hónap nettó jövedelméről** szóló igazolásokat:

* **nyugdíjas esetében** a Nyugdíjfolyósító Igazgatóság által az **év elején küldött nyugdíjösszesítő** fénymásolatát a folyósítás jogcíméről és összegéről, valamint a kérelem beadását **megelőző 1 havi nyugdíjigazolás** (szelvény vagy banki igazolás) fénymásolatát;
* **foglalkoztatotti jogviszony esetén** a kérelem benyújtását megelőző havi jövedelemigazolás csatolása szükséges a kérelem mellékletét tartalmazó formanyomtatvány munkáltató által történő kitöltésével; **vállalkozók, illetve őstermelők esetén** a lezárt gazdasági évre vonatkozóan NAV által kiadott jövedelem-igazolás; továbbá a kérelem mellékletét képező jövedelemigazolás formanyomtatvány könyvelő által történő kitöltésével kell igazolni a kérelem benyújtását megelőző 12 havi jövedelmüket
* **az állami foglalkoztatási szerv által folyósított ellátás** esetén a megállapító határozat fénymásolatát, a folyósított ellátás összegéről az előző egy hónap szelvényének másolatát;
* **azon közeli hozzátartozók (családtagok), akik 65. életévüket vagy a rájuk irányadó nyugdíjkorhatárt nem töltötték be és állástalanok**, az állami foglalkoztatási szerv által kiállított hatósági bizonyítványt kell benyújtaniuk arról, hogy az álláskeresők nyilvántartásában szerepelnek-e, vagy az álláskeresők kiskönyvének egyszerű másolata a jelentkezés várható időpontjáról.
* **árvaellátás folyósítása esetén** az előző havi szelvényen kívül a Nyugdíjfolyósító Igazgatóság által küldött év eleji összesítő fénymásolatát (amennyiben özvegyi nyugdíjra/árvaellátásra nem jogosult az elutasító/megszüntető határozat fénymásolata)
* **válóperes végzés, gyermekelhelyezésről szóló bírói egyezség fénymásolatát**, a megállapított/fizetendő gyermektartásdíj összegéről 1 hónapra visszamenőleg szelvényt vagy igazolást (amennyiben válófélben vannak, a házasság felbontására irányuló kereset fénymásolatát)
* **tartós jövedelemcsökkenés esetén** a rendszeres pénzellátás megszűnéséről szóló dokumentum fénymásolatát; vállalkozói vagy őstermelői tevékenység megszűnése esetén az engedély/igazolvány visszavonásáról, társas vállalkozás esetén cégjegyzékből való törlésről szóló dokumentum fénymásolatát;
* - a **16. életévüket betöltött gyermek, nagykorúvá vált gyermek esetén** tanulói, illetve hallgatói jogviszonyának hivatalos igazolása;
* **az előző havi ösztöndíj összegéről oktatási intézmény által kiadott hivatalos igazolást**, amennyiben nem részesül ösztöndíjban az erről szóló hivatalos dokumentum fénymásolatát;
* **gyámkirendelő és/vagy gondnokság alá helyezésről szóló határozat fénymásolatát**;
* **fogyatékkal élő személy esetén:**

 tartósan beteg állapotának fennállását a magasabb összegű családi pótlék, rokkantsági járadék, rokkantsági ellátás, rehabilitációs ellátás, rehabilitációs járadék vagy a megváltozott munkaképesség miatt megállapított hozzátartozói nyugellátás folyósítását igazoló irattal igazolhatják,

 fogyatékosságának fennállását a magasabb összegű családi pótlék, vakok személyi járadéka, fogyatékossági támogatás folyósítását **igazoló irattal igazolhatják**;

* **amennyiben nem magyar állampolgár**, a Magyarországon való tartózkodás jogcímét igazoló irat fénymásolatát;
* **továbbá csatolni szükséges a** háziorvos által kiállított igazolást arról, hogy az ápolt tartósan beteg, állandó és tartós gondozásra szorul. Az orvosi igazolásnak tartalmaznia kell a gondozás várható időtartamát,
* a kérelmező adó- és tajkártyájának fénymásolatát, ápolt lakcímkártyájának fénymásolatát;
* magánnyugdíjpénztári tagságról szóló nyilatkozatot, valamint szerződés fénymásolatát
* utolsó rendszeres pénzellátása megszűnéséről szóló dokumentum fénymásolatát

**Az eljárás menete:**

* A kérelem átvételét követően – a feltételek fennállása esetén – a lehető legrövidebb időn belül a Szociális és Köznevelési Osztály az ápolt lakcímén környezettanulmányt készít a gondozási szükséglet megállapítása céljából
* Az ápolási díj megalapozottsága esetén a Hivatal a kérelem benyújtását követő 8 vagy 60 napon belül határozatot hoz, mely tartalmazza az ápolt és az ápoló személy személyes adatait, az ápolási díj havi bruttó összegét.
* A feltételek nem teljesülése esetén a Hivatal a kérelem benyújtását követő 8 nap vagy 60 napon belül határozatban dönt a támogatás elutasításáról.

**A jogosultság kezdő napja** a kérelem benyújtásának napjától kezdődik; ápolási díj megállapítása esetén évente legalább egyszer a jogosultság feltételeinek fennállását felül kell vizsgálnunk.

**Az ellátásban részesülő a jogosultság feltételeit érintő lényeges tények, körülmények megváltozásáról 15 napon belül köteles értesíteni Nyíregyháza Megyei Jogú Város Polgármesteri Hivatal Szociális és Köznevelési Osztályt. A változásról „változás bejelentő” nyilatkozat kitöltése szükséges.**

A támogatás mértéke:

* A jövedelemmel nem rendelkező jogosult esetén a méltányossági ápolási díj havi összege az ápolási díjnak a központi költségvetésről szóló törvényben meghatározott alapösszeg 100%-a, 1000.-Ft-ra kerekítve, 2024. évben bruttó 49.000.-Ft./hó.
* A méltányossági ápolási díj bruttó összegét 10 %-os nyugdíjjárulék-levonás terheli, s egészségügyi szolgáltatásra is jogosít.
* A jövedelemmel rendelkező jogosult esetén a fenti összegnek és a jogosult részére folyósított más rendszeres pénzellátás havi összegének a különbözete. Ha a különbözet az ezer forintot nem éri el, a jogosult részére ezer forint összegű ápolási díjat kell megállapítani.